Валерый Станіслававіч Леванеўскі

**Вале́рый Станісла́вавіч Леване́ўскі** (15 жніўня 1963 г., Гродна) — беларускі палітычны і грамадскі дзеяч, былы палітычны зняволены. Прызнаны «Міжнароднай Амністыяй» вязнем сумлення.

## Біяграфія 
Нарадзіўся 15 жніўня 1963 г. у горадзе Гродна ў шматдзетнай сям’і. У 1979 г. — кандыдат у майстры спорту па боксе. У 1980 годдзе пачаў працоўны шлях з працы слесарам механічных майстэрняў. У 1981—1983 гг. — служба ў СА, выдатнік Савецкай і Балгарскай Арміі.

Скончыў з адзнакай ПТВ-49 хімікаў (Гродна, 1985), чатыры курсы Беларускага інстытута народнай гаспадаркі. Неаднаразова прымаў удзел у выбарах у якасці кандыдата ў дэпутаты мясцовых і рэспубліканскіх органаў заканадаўчай улады. Ва ўсіх выпадках адмоўлена ў рэгістрацыі па палітычных матывах.

Быў сябрам Аб’яднанай грамадзянскай партыі (1998—2000), сябрам яе палітрады.

У 2001 годзе вылучаўся кандыдатам у прэзідэнты Рэспублікі Беларусь. Зняў сваю кандыдатуру  з-за змен у працэсе выбараў заканадаўства (Дэкрэт № 20 2001 )

2004—2006 гг. — адбываў пакаранне ў выглядзе пазбаўлення волі ў калоніі агульнага рэжыму, c канфіскацыяй маёмасці, па арт. 368, ч. 2 Крымінальнага кодэкса Рэспублікі Беларусь (абраза прэзідэнта Рэспублікі Беларусь). Цалкам адбыў двухгадовы тэрмін зняволення і вызваліўся 15-га мая 2006 года.

*прыйдзі і скажы, што ты супраць, каб за твой кошт «хто-та» ездзіў у Аўстрыю адпачываць, катацца на лыжах, жыць у сваё задавальненне*

Паколькі было вядома, што прэзідэнт Беларусі Аляксандр Лукашэнка праводзіў адпачынак у Аўстрыі пракуратура Беларусі пасля расцаніла гэта як публічную абразу прэзідэнта

1 мая 2004 года Леванеўскі меў намер прыняць удзел у санкцыянаванай уладамі дэманстрацыі ў Гродна, але раніцай Валерый быў затрыманы на выхадзе з дому, дзе ён пражывае. Супрацоўнікі міліцыі даставілі яго ў мясцовае аддзяленне міліцыі, і, забраўшы грошы і пашпарт, змясцілі ў ізалятар часовага ўтрымання. У той жа дзень раніцай былі затрыманыя дзеці Леванеўскага, якіх праз некалькі гадзін выпусцілі з аддзялення міліцыі.

3 мая 2004 года на 15 сутак арышту быў асуджаны Валерый Леванеўскі. У парушэнне закона судзілі не ў судзе, а ў камеры ізалятара часовага ўтрымання (ІЧУ). На 13 сутак арышту быў асуджаны сын Леванеўскага — Уладзімір

3 мая 2004 года за актыўны ўдзел у мітынгу (1 мая) .. Супрацоўнікі КДБ прымушалі непаўнагадовую дачку Леванеўскага даваць паказанні супраць свайго бацькі.. У гэты і наступныя дні супрацоўнікі КДБ і міліцыі праводзілі ператрусы ў сваякоў Леванеўскага, а таксама ў офісах грамадскіх арганізацый, якія на думку спецслужбаў маглі быць датычныя да справы «Абраза прэзідэнта».

14 мая 2004 года — за дзень да заканчэння 15 сутак арышту, Леванеўскаму падаўжаюць на 3 дні тэрмін затрымання.

18 мая 2004 года — Леванеўскаму было прад'яўленае абвінавачванне па арт. 368 (ч. 2) Крымінальнага кодэкса Беларусі — «Публічная абраза прэзідэнта РБ здзейснены асобай, якая раней была судзіма за абразу або паклёп альбо злучэнне з абвінавачваннем у здзяйсненні цяжкага ці асабліва цяжкага злачынства». Валерый з ІЧУ быў змешчаны ў СІЗА на 2 месяцы .

4 чэрвеня 2004 года — упершыню з моманту арышту (1 мая 2004 года) В. Леванеўскага дазволілі сустрэцца з жонкай у СІЗА..

12 ліпеня 2004 года — Леванеўскаму падаўжаюць арышт яшчэ на месяц .

21 ліпеня 2004 года — жонка Леванеўскага звярнулася да прэзідэнта Беларусі А. Лукашэнка з скаргамі на ўмовы ўтрымання мужа ў СІЗА.

21 ліпеня 2004 года — супраць сына Уладзіміра ўзбуджаная крымінальная справа па ст.342 КК Беларусі — «арганізацыя несанкцыянаванага мітынгу» (тэрмін арышту — да 3 гадоў) .

21 ліпеня 2004 года — Валерый Леванеўскі аб'яўляе галадоўку ў СІЗА .

27 ліпеня 2004 года — Леванеўскі спыніў галадоўку .

28 ліпеня 2004 года — з Валерыя Леванеўскага і яго сына зняты абвінавачванні па ст.342 КК РБ .

1 жніўня 2004 года — Сяргей Шнураў («Ленінград») і Аляксандр Васільеў («Сплін») выступілі ў абарону Леванеўскага.

16 жніўня 2004 года суд падоўжыў Леванеўскаму тэрмін заключэння пад вартай яшчэ на 1 месяц.

7 верасня 2004 года суд Ленінскага р-на г. Гродна (суддзя Дземчанка Д. В., дзяржаўны абвінаваўца Панасюк Э. Р.) прызнаў Васільева Аляксандра Аляксандравіча і Леванеўскага Валерыя Станіслававіча вінаватымі ў публічным абразе прэзідэнта Рэспублікі Беларусь, злучаны з абвінавачваннем у здзяйсненні цяжкага злачынства, і на падставе ч. 2 арт. 368 Крымінальнага Кодэксу Рэспублікі Беларусь і прысудзіў абодвух да двух гадоў пазбаўлення волі з адбываннем пакарання ў калоніі агульнага рэжыму.

16 верасня 2004 года Еўрапейскі Парламент заклікае беларускія ўлады неадкладна вызваліць Валерыя Леванеўскага і ўсіх іншых палітычных праціўнікаў рэжыму.

## Сям'я 
Жанаты, чацвёра дзяцей.

## Літаратура 
* Хто ёсць хто ў Беларусі / укл.Л.А.Андросік, В.Ф.Голубеў і інш. —Вільня , 2007. — 256 с. (С.118)УДК 32 ББК 92.2 Х 97.

## Спасылкі 
* Фільм “Пад прыцэлам улады” пра вядомага беларускага прадпрымальніка Валерыя Леванеўскага стаў лаўрэатам
* Афіцыйны сайт
* Афіцыйны сайт 2
* Турма (зона). Аўтарскі праект былога палітвязня і вязня сумлення Валерыя Леванеўскага 
* Хто ёсць хто ў Рэспубліцы Беларусь 
* Прэс-дасье Беларусі 
* Прэс-партрэт ад Яндэкса 
* В. Леванеўскі стаў пятым прэтэндэнтам, які добраахвотна адмовіўся ад барацьбы за прэзідэнцкае «крэсла» 
* Еўрапарламент заклікае беларускія ўлады неадкладна вызваліць Валерыя Леванеўскага, Аляксандра Васільева, Міхаіла Марыніча і ўсіх іншых палітычных праціўнікаў рэжыму
* Оскорбивший Лукашенко объявил голодовку
* Судебный иск Валерия Левоневского к Департаменту исполнения наказаний Беларуси будет рассмотрен
* Предприниматели выйдут на Европейский Марш 
* Валерий Левоневский: «Если хочешь сесть в тюрьму — приезжай в Беларусь»  — интервью «Главреду»
* Валерий Левоневский: «В этом году мы проведем не менее десяти акций» — интервью Euramost

Катэгорыя:Грамадскія дзеячы Беларусі
Катэгорыя:Палітыкі Беларусі
Катэгорыя:Палітвязні Беларусі
Катэгорыя:Вязні сумлення
Катэгорыя:Асобы, прызнаныя вязнямі сумлення арганізацыяй Amnesty International у Беларусі
Катэгорыя:Рэпрэсаваныя рэжымам Лукашэнкі